Best Brain Boosting Ideas in Hindi, खेल कर बच्चों का दिमाग तेज करने के उपाय
खेल-खेल में बच्चों का दिमाग तेज करने के उपाय
410 दृश्य
दोस्तों के साथ धमाल करना बच्चों को सबसे ज्यादा अच्छा लगता है क्योंकि खेल होते ही हैं मस्ती करने के लिए और मनोरंजन करने के लिए। खेल चाहे आउटडोर हो या इनडोर, इन सभी खेलों के जरिए आप बच्चों के शारीरिक व मानसिक विकास में मदद कर सकते हैं। इसलिए हमें हर दिन कुछ ऐसे खेल खेलने चाहिए जिससे मनोरंजन के साथ-साथ हमारी दिमागी कसरत भी हो सके।
बच्चों के स्कूल से आने और अपना होमवर्क पूरा करने के बाद मनोरंजन करने के लिए कोई न कोई खेल तो वे खेलते ही होंगे। क्या आपको पता है कि मनोरंजन करने के साथ-साथ कुछ खेल दिमाग को तेज भी बना सकते हैं? तो आइए जानते हैं कुछ ऐसे ही मजेदार खेलों के बारे में जो आपके बच्चे का दिमाग बढ़ा सकते है।
खेल-खेल में बच्चों का दिमाग तेज करने के उपाय (Brain Boosting Ideas with Help of Play in Hindi)
दरअसल दिमागी कसरत हमारे दिमाग की कार्य क्षमता को बढ़ाने का काम करती है और अपने दिमाग को तेज और बुद्धिमान बनाने के लिए दोस्तों के साथ छोटे-छोटे दिमागी खेल जरूर खेलने चाहिए। अगर आप अपने दोस्तों के साथ इस तरह के खेल खेलते हो तो आप अपनी यादाश्त भी सुधार सकते हैं।
#1. आवाज पहचानना
आप अपने बच्चों को आंखें बंद करके किसी जानवर, पक्षी या किसी अन्य चीज की आवाज पहचानने को कहे। यह थोड़ा मुश्किल काम है परंतु आप अपने बच्चों को रोजाना ऐसा कुछ करने को कहेंगे तो वह धीरे-धीरे करके उनकी आवाजों को पहचानने लगेगा।
आप उसके दो-तीन दोस्तों को बुलाकर इस खेल को और भी मजेदार बना सकती हैं। इसके लिए आपको जानवरों और पक्षियों की आवाज वाली एक कैसेट की जरूरत होगी जो कि बाजार में उपलब्ध है। इसे आप कंप्यूटर में प्ले करके, अपने बच्चे को आंखें बंद करने को कहे, फिर जो कंप्यूटर से आवाज निकल रही है उसे पहचानने को कहे।
इस खेल में बच्चों की आंखें बंद होने से उनका पूरा ध्यान उस आवाज पर होगा। इससे उनमें एकाग्रता बढ़ेगी और उनके दिमाग की कसरत भी होगी।
इसे भी पढ़ेंः दिमाग तेज करने के लिए 7 मोबाइल गेम्स
#2. शब्दों का भंडार बढ़ाएं
गानों की अंतराक्षी तो अक्सर सभी खेलते हैं लेकिन आप कुछ अलग भी कर सकते हो। इसके लिए आप अंतराक्षी के तर्ज पर ही इसमें अलग-अलग थीम बना सकते हो जैसे कि देश के नाम से या फिर किसी पशु पक्षी के नाम से अंतराक्षी शुरू करो। नाम के अंतिम अक्षर से दूसरे किसी दूसरे पक्षी या देश का नाम लेने को बोलो।
इस तरह कभी जानवरों के नाम से तो कभी फल सब्जियों के नाम से आप अंतराक्षी खेल सकते हो। इससे आपके बच्चों का शब्द ज्ञान तो पड़ेगा ही व साथ ही उनके शब्दकोश में कई सारे नाम भी जुड़ जाएंगे। इससे उनका शब्द भंडार काफी बड़ा हो जाएगा।
इसे भी पढ़ेंः तीन साल के बच्चों के लिए खिलौने
#3. ब्लॉक्स से जोड़ना
इसमें आपको अपने बच्चों को अलग-अलग रंग के ब्लॉक्स ला कर देने होंगे। फिर आप उन्हें कहिए कि वे उन्हें जोड़कर कोई आकृति बनाकर दे। अगर आपके बच्चे ऐसा करते हैं तो इस एक्टिविटी का भी बच्चों के दिमाग पर असर पड़ता है। इससे उन्हें रंग और आकार की पहचान हो जाएगी और उनकी कल्पना शक्ति का भी विकास होगा। इस खेल से बच्चों की रचनात्मक क्षमता भी बढ़ेगी।
बच्चों के लिए ब्लॉक्स खरीदने के लिए यहाँ क्लिक करे।
#4. खोई हुई चीजों को ढूंढना
वर्ग पहेली व किसी मिसिंग शब्द को भरने की बात है या फिर कमरे में रखी किसी चीज को ढूंढने की बात, खोई चीज को ढूँढना बच्चों के लिए मजेदार खेल साबित हो सकता है। विशेषज्ञों की मानें तो इस तरह के खेल मस्तिष्क को प्रोत्साहित करने का काम करते हैं क्योंकि जब आप कोई खोई हुई चीज या शब्द को ढूंढते हैं तो उस समय आपका दिमाग पूरी तरह से उस बात पर केन्द्रित हो जाता है और आप अपनी यादाश्त पर पूरा जोर देते हैं।
इस खेल से धीरे-धीरे बच्चों की समर शक्ति बढ़ेगी। इससे सोचने, याद रखने और ध्यान केन्द्रित करने की शक्ति भी बढ़ती है। इसलिए जब भी आपका अपने बच्चे के साथ घर के अंदर कोई खेल खेलने का मन करें तो आप मिसिंग नंबर्स या किसी खोई हुई चीज़ को ढूँढना वाला खेल खेलें।
आप ऐसा भी कर सकते हैं कि एक कमरे में कुछ खास चीजें रख दे और फिर बच्चों को यह सब चीजें ध्यान से देखने को कहें। फिर उन्हें कमरे से बाहर जाने को कहें। अब आप एक दो चीजें वहां से हटा दें और उनकी जगह बदल दें।
फिर अपने बच्चे को बुलाकर उसे उन चीजों को पहचानने के लिए बोले। इस खेल में मजा तो आएगा ही साथ ही आपके बच्चों की याददाश्त भी बढ़ेगी। इसके अलावा आप बच्चों को दिमागी कसरत के लिए सुडोकू, पजल्स वगैरह भी खिला सकती हैं।
#5. शतरंज
आप अपने बच्चों को उनके दोस्तों के साथ खेलने के लिए शतरंज दे सकती है। इस खेल में बच्चों को बहुत मजा आता है क्योंकि इस खेल में मोहरों को आगे बढ़ाते हुए एक दूसरे की सेना पर आक्रमण करना होता है। इसके बाद अपने प्रतिद्वंदी खिलाड़ी के बादशाह को मात देनी होती है लेकिन यह इतना आसान भी नहीं होता क्योंकि इस लड़ाई में दिमाग लगाने की खास जरूरत होती है।
इसमें आप भी अपने बच्चों के साथ खेल सकती हो। अगर प्रतिदिन आपके बच्चे यह खेल खेलते हैं तो इससे उनको गणित के गुना भाग इत्यादि में बहुत आसान होगी क्योंकि यह खेल एकाग्रता और केंद्रीय क्षमता को बढ़ाता है। इसके साथ ही बच्चे इस खेल से अनुशासन भी सीखते हैं।
विशेषज्ञों की मानें तो शतरंज का खेल खेलने वाले व्यक्ति की एकाग्रता और ध्यान केन्द्रित करने की क्षमता अन्य की तुलना में बहुत अधिक होती है। शतरंज खेलने से फैसले लेने की क्षमता का भी विकास होता है।
बच्चों के लिए शतरंज खरीदने के लिए यहाँ क्लिक करे।
#6. चेकर्स
यह खेल भी काफी हद तक शतरंज की तरह ही होता है लेकिन इस खेल के नियम कुछ अलग होते हैं। इसमें खिलाड़ियों को सिर्फ काले खानो में ही चलना होता है, वह भी सिर्फ तिरछा। ऐसे में अगर आपका प्रतिद्वंदी खिलाड़ी का मोहरा बीच में आ जाए तो आप क्या करेंगे, इसके लिए आपको उसे हटाकर उस जगह पर कब्जा करना है। इसके लिए आपको दिमाग लगाना पड़ेगा और यह आप तभी कर पाएंगे जब आप एकाग्र मन से सोचेंगे।
इसलिये इस खेल को खेलते हुए बच्चों का दिमाग एकाग्र होने लगेगा और वे अपने काम पर ध्यान केन्द्रित करना भी सीख जाएंगे।
#7. टंग ट्विस्टर
यह खेल एक बहुत ही फनी खेल है और इसको खेलते हुए आपको बहुत हंसी भी आएगी। इस खेल का काफी पुराना वाक्य है “चंदू के चाचा ने चंदू की चाची को चांदी की चमक से चटनी चटाई” और आप सभी ने यह वाक्य भी बचपन में कई बार दोहराया होगा।
यह बात आप अपने बच्चों को भी बोलने के लिए बोल सकती है परंतु आजकल तो और भी कई वाक्य आ चुके हैं। आप उन्हें ऐसे सेंटेंस बार-बार बोलने को कहें क्योंकि ऐसे वाक्य अगर आप दोहराने को कोशिश करते हैं तो आपकी जीभ लड़खड़ाने लगती है।
टंग ट्विस्टर ऐसे ही होते हैं जिन्हें आप बिना अभ्यास के नहीं बोल सकते। वैसे तो इस खेल को खेलते हुए बहुत हंसी आती है परंतु क्या आपको पता है इस तरह के टंग ट्विस्टर मुंह के व्यायाम का एक अच्छा माध्यम है।
इस खेल में कुछ ऐसे वाक्य होते हैं जिनका उच्चारण करना मुश्किल होता है। यह होते थोड़े अजीब है परंतु इनका अभ्यास आपके बच्चे के उच्चारण को सुधारने के साथ-साथ उनकी यादाश्त को भी बढ़ा सकता है।
इसे भी पढ़ेंः खिलौने जो बच्चे की दिमागी क्षमता को बढ़ाते हैं